C 131 I/4
RO
Jurnalul Oficial al Uniunii Europene
24.3.2022
bancnote euro către Belarus ( 12).
De asemenea, Consiliul a introdus măsuri restrictive suplimentare cu privire la exportul de produse de navigație maritimă și tehnologie de radiocomunicații către Rusia.
În plus, Consiliul a impus măsuri restrictive unui număr suplimentar de 160 de persoane ( 13).
La 15 martie 2022 ( 14), Consiliul a convenit asupra unor măsuri sectoriale și individuale suplimentare împotriva Rusiei.
Consiliul a decis în special: (i) să interzică toate tranzacțiile cu anumite întreprinderi de stat, (ii) să interzică furnizarea, către orice persoană sau entitate rusă, a oricăror servicii de rating de credit, precum și accesul la orice servicii de abonament legate de activitățile de rating de credit, (iii) să extindă lista persoanelor care au legătură cu baza industrială și de apărare a Rusiei, cărora li se impun restricții mai stricte la export în ceea ce privește produsele și tehnologiile cu dublă utilizare care ar putea contribui la consolidarea tehnologică de către Rusia a sectorului său de apărare și securitate, (iv) să interzică noi investiții în sectorul energetic al Rusiei și să introducă o restricție cuprinzătoare la exportul de echipamente, tehnologii și servicii pentru industria energetică, (v) să introducă restricții comerciale suplimentare în domeniul fierului și al oțelului, precum și în domeniul produselor de lux ( 15).
În plus, Consiliul a decis să îi sancționeze pe principalii oligarhi, lobbyiști și propagandiști ruși, precum și principalele întreprinderi din sectorul aviației, din sectorul militar și al produselor cu dublă utilizare, precum și din sectorul construcțiilor navale și al construcțiilor de mașini ( 16).
15.
În strânsă cooperare cu UE, partenerii internaționali, în special Statele Unite ale Americii, Regatul Unit, Canada, Norvegia, Japonia, Coreea de Sud, Elveția și Australia, au impus, de asemenea, sancțiuni.
1.2.
Întreprinderi și gospodării afectate de prețurile ridicate la gaze și energie electrică sau de perturbările în aprovizionarea cu energie
16.
Criza actuală a dus deja la creșterea prețurilor la energie electrică și gaze cu mult peste nivelurile deja ridicate înregistrate în perioada anterioară agresiunii.
În acest context, Comisia se referă la setul de instrumente pe care l-a prezentat deja în octombrie 2021 (17) („comunicarea din octombrie”) și Comunicarea privind REPowerEU din 8 martie 2022 („comunicarea REPowerEU”) (18) (19).
17.
Prețurile foarte ridicate la energie afectează atât economia, cât și puterea de cumpărare a cetățenilor UE, în special a celor mai vulnerabili.
Banca Centrală Europeană a estimat, înainte de agresiunea rusă, că șocurile prețurilor energiei vor reduce creșterea PIB-ului cu aproximativ 0,5 puncte procentuale în 2022.
Prețurile constant ridicate ale energiei sunt susceptibile să ducă la creșterea sărăciei și să afecteze competitivitatea întreprinderilor.
În special industriile mari consumatoare de energie s-au confruntat cu costuri de producție mai ridicate.
În anumite cazuri, aceste creșteri ale costurilor pot pune sub semnul întrebării continuarea activității întreprinderilor care, altfel, ar fi profitabile, ceea ce poate antrena un impact probabil asupra ocupării forței de muncă.
(12) Regulamentul (UE) 2022/398 al Consiliului din 9 martie 2022 de modificare a Regulamentului (CE) nr.
765/2006 privind măsuri restrictive având în vedere situația din Belarus și implicarea Belarusului în agresiunea Rusiei împotriva Ucrainei (JO L 82, 9.3.2022, p. 1).
(13) Regulamentul (UE) 2022/394 al Consiliului din 9 martie 2022 de modificare a Regulamentului (UE) nr.
833/2014 privind măsuri restrictive având în vedere acțiunile Rusiei de destabilizare a situației în Ucraina (JO L 81, 9.3.2022, p. 1).
(14) Regulamentul de punere în aplicare (UE) 2022/427 al Consiliului din 15 martie 2022 privind punerea în aplicare a Regulamentului (UE) nr.
269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 87, 15.3.2022, p. 1); Regulamentul (UE) 2022/428 al Consiliului din 15 martie 2022 de modificare a Regulamentului (UE) nr.
833/2014 privind măsuri restrictive având în vedere acțiunile Rusiei de destabilizare a situației în Ucraina (JO L 87 I, 15.3.2022, p. 13).
(15) Regulamentul (UE) 2022/428 al Consiliului din 15 martie 2022 de modificare a Regulamentului (UE) nr.
833/2014 privind măsuri restrictive având în vedere acțiunile Rusiei de destabilizare a situației în Ucraina (JO L 87 I, 15.3.2022, p. 13) și Decizia (PESC) 2022/430 a Consiliului din 15 martie 2022 de modificare a Deciziei 2014/512/PESC privind măsuri restrictive având în vedere acțiunile Rusiei de destabilizare a situației în Ucraina (JO L 87 I, 15.3.2022, p. 56).
(16) Regulamentul de punere în aplicare (UE) 2022/427 al Consiliului din 15 martie 2022 privind punerea în aplicare a Regulamentului (UE) nr.
269/2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 87I, 15.3.2022, p. 1) și Decizia (PESC) 2022/429 a Consiliului din 15 martie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 87 I, 15.3.2022, p. 44).
(17) Comunicarea Comisiei către Parlamentul European, Consiliul European, Consiliu, Comitetul Economic și Social European și Comitetul Regiunilor, COM(2021) 660 final din 13 octombrie 2021 – Un set de măsuri de acțiune și de sprijin pentru abordarea creșterii prețurilor energiei.
(18) Comunicarea Comisiei către Parlamentul European, Consiliul European, Consiliu, Comitetul Economic și Social European și Comitetul Regiunilor, COM(2022) 108 final din 8 martie 2022 – REPowerEU: acțiuni europene comune pentru o energie mai accesibilă ca preț, sigură și durabilă.
(19) Prin intermediul Instrumentului de sprijin tehnic instituit prin Regulamentul (UE) 2021/240 al Parlamentului European și al Consiliului din 10 februarie 2021 (JO L 57, 18.2.2021, p. 1), Comisia sprijină statele membre, la cerere, în conceperea și punerea în aplicare a reformelor menite să asigure o energie mai accesibilă ca preț, sigură și durabilă.